钦定古今图书集成/理学汇编/文学典/第238卷 > 《郑樵通志》 > 《汉房中祠乐十七章》
## 钦定古今图书集成/理学汇编/文学典/第238卷 > 《郑樵通志》 > 《汉房中祠乐十七章》

《房中乐》，本《周乐》，秦改曰《寿人》，汉惠改曰《安世乐》。

右《房中乐》者，妇人祷祠于房中也，故宫中用之。汉《房中祠乐》，乃高祖唐山夫人所作也。高祖好楚声，故《房中乐》楚声也。孝惠二年，使乐府令夏侯宽备其箫管，更名曰《安世乐》。